הצעת חוק לקריאה השנייה ולקריאה השלישית

נוסח לדיון ב-23.5.16

מספר פנימי: 562899-417

**נספח מס'** **כ-601/א'**

**(פ/344/20)**

חוק הגנת הצרכן (תיקון מס' ), התשע"ו–2016

|  |  |  |
| --- | --- | --- |
| הוספת סעיף 13ב2 | 1. | בחוק הגנת הצרכן, התשמ"א–1981‏[[1]](#footnote-1) (להלן – החוק העיקרי), אחרי סעיף 13ב1 יבוא: |
|  |  | "משלוח הודעת חוב לצרכן | 13ב2. | (א) עוסק הטוען כי צרכן לא שילם חיוב במועד שנקבע לכך, ישלח אליו הודעת חוב בתוך ארבעה חודשים מהמועד האמור. |
|  |  |  |  |  |  | (ב) עוסק לא ינקוט פעולה שמטרתה גביית חוב מהצרכן, לרבות שליחת התראה לפני נקיטת הליכים משפטיים ולמעט שליחת הודעה ובה פירוט חיובים שנתי כאמור בסעיף 13ב(ב1), בטרם שליחת הודעה כאמור בסעיף קטן (א). |
|  |  |  |  |  |  | (ג) עוסק לא יחייב צרכן בהוצאות גבייה, אלא אם כן שלח לו הודעת חוב כאמור בסעיף קטן (א); בסעיף זה, "הוצאות גבייה" – לרבות תשלום כלשהו בשל משלוח הודעת חוב ולמעט חיוב הצרכן בהפרשי הצמדה וריבית על פי דין או על פי הסכם או תוספת אחרת שסכומה או שיעורה נקבעו בדין. |
|  |  |  |  |  |  | (ד) הודעת חוב כאמור בסעיף קטן (א) –  |
|  |  |  |  |  |  |  | (1) תשלח לצרכן, בכתב, על ידי העוסק במישרין, ובמסמך נפרד למען הרשום אצל העוסק ואם אין מען כאמור, למען הרשום במרשם האוכלוסין; על אף האמור, עוסק רשאי לשלוח הודעת חוב במסרון או בדרך ממוחשבת שהצרכן נתן להם את הסכמתו המפורשת מראש לקבלת דברי דואר מהעוסק; נטל ההוכחה כי העוסק שלח את הודעת החוב לצרכן הוא על העוסק; |
|  |  |  |  |  |  |  | (2) תכלול פרטים אלה: |
|  |  |  |  |  |  |  |  | (א) שם העוסק, לרבות שמו המסחרי; |
|  |  |  |  |  |  |  |  | (ב) פרטי העסקה לרבות מועד עשייתה, תוקפה ומהותה; |
|  |  |  |  |  |  |  |  | (ג) פירוט החוב ואופן חישובו; |
|  |  |  |  |  |  |  |  | (ד) דרכי התקשרות עם העוסק לבירור החוב. |
|  |  |  |  |  |  | (ה) בלי לגרוע מהוראות סעיף קטן (ד), עוסק ישלח לצרכן אסמכתא לקיומה של העסקה, אם ביקש זאת הצרכן בכתב או בעל פה. |
|  |  |  |  |  |  | (ו) נקט עוסק הליכי גבייה נגד צרכן או הגיש נגדו תובענה לבית המשפט או ללשכת ההוצאה לפועל ותבע במסגרתם גם הוצאות גבייה, רשאי בית המשפט או רשם ההוצאה לפועל, לפי העניין, מיוזמתו או לבקשת הצרכן, להפחית מהחוב את הוצאות הגבייה כאמור אם נוכח כי העוסק לא שלח לצרכן את הודעת החוב כאמור בסעיף זה, ובלבד שיפחית את מלוא הוצאות הגבייה." |
| תיקון סעיף 22ג | 2. | בסעיף 22ג(א) לחוק העיקרי, אחרי פסקה (14) יבוא: |
|  |  | "(14א) לא שלח הודעת חוב בהתאם להוראות סעיף 13ב2(א); |
|  |  | (14ב) נקט פעולה שמטרתה גביית חוב או חייב בהוצאות גבייה בניגוד להוראות סעיף 13ב2(ב) ו(ג);" |
| תחילה ותחולה | 3. | תחילתו של חוק זה 30 ימים מיום פרסומו, והוא יחול על עסקאות שנכרתו לפני תחילתו ובלבד שהחוב על פי ההסכם נוצר מיום פרסומו ואילך. |

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

1. ס"ח התשמ"א, עמ' 248; התשע"ו, עמ' 620. [↑](#footnote-ref-1)